rlitschk/wikidir huggingface dataset:
D Henriette Obermüller, ab 1854 Obermüller-Venedey (* 5. April 1817 z Charlsrue, Baade; † 20. Mai 1893 z Oberwyyler bi Badewyyer) isch e baadischi Demokraati, Fraueräächtleri un Dailnämeri an dr Baadische Revoluzioon 1848/49 gsii. D Henriette Obermüller isch anne 1817 as Doochter vum Charlsruer Beamte Carl Theodor Obermüller un sällem syre Frau uf d Wält chuu. Si het e umfassendi Schuelbildig iberchuu. Ire Vater, wu freidänkerisch un em Aadel un dr Chilche gegeniber kritisch yygstellt gsii isch, isch dr Grund gsii, wieso d Henriette Obermüller scho bal Aahängeri vu demokraatische Idee wooren isch, drotz ass si vu dr Mueter konservatiiv ufzooge wooren isch. Au iri Brieder un Kusäng sin in dr demokraatische Beweegig aktiv woore. Anne 1837 isch di Zwanzgjeerig vu dr Bolizei erfasst woore, wel si drei vu ire Kusäng vermuetli bi dr Flciht unterstitzt ghaa het, wu bim fääl gschlaane Frankfurter Wachestuurm mitgmacht ghaa hän. Im nämlige Joor het si dr Gustav Obermüller, en andere Kusäng vun ere, ghyroote un isch mit däm uf Le Havre z Frankreich zooge, was si vor wyitere Ermittlig dur di baadisch Bolizei gschitz het. Iri kriisegschittlet Ee isch e raini Vernumpftee gsii un isch chinderloos bliibe, nume s gmainsam demokraatisch Engaschmänt het
Zudem ist der Traum oft Realität genug isch e Dokumentarfilm vom Matthias Leupold und em Jérôme Depierre über e Schwizer Fotograf Hugo Jaeggi. Der Film thematisiert d Fotografiekunscht vom Jaeggi, wo im Film sini Bilder beschribt und über d Entschtehig vo sine Bilder verzellt. Zwei vo sine Wägbegleiter, der Martin Gasser und der Peter Jaeggi wärde interviewt. Der Titel vom Film bezieht sich uf die „bildstarke Tröim“, wo für sini Fotografie typisch sige: „Iiblick in d Gfüehlswält, mit dere är d Verhältnis in der Familie und Abgründ i sim Doosii erläbt und immer wieder neu düreliidet.“ D Absicht vom Depierre und vom Leupold si gsi, s fotografische Erbe vom Jaeggi in Erinnerig z bhalte. Der Fotograf isch bekannt derfür gsi, mit emne sensible dokumentarische Blick d Seel vo de Mensche, won er fotografiert het, feschtzhalte. So zeigt der Film, wie der Jaeggi sich uf Mensche und Situatione iglo het, um Fotografie z schaffe, wo „Unerhörts“ verzelle. Der Film isch am 24. Mai 2019 z Venice (Los Angeles) urufgfüehrt worde und im Schwizer Färnseh und in Programmkinos zeigt worde. Zudem ist der Traum oft Realität genug in dr Internet Movie Database Hugo Jaeggi – Photographer: The Dream is often real enough.
Dr Philippe Boula de Mareüil (* 6. Hornung 1971) ìsch a frànzeescher Ìngenieur ìn kìnschtliga Ìntelliganz un Sprochwìssaschàftler. Ar schàfft ìm LIMSI (Laboratoire d'Informatique pour la Mécanique et les Sciences de l'Ingénieur) àls Forscher ìwer d Sprochsynthese un ìwer d verschììdena Àkzànta wo's ìn da Redesàrta gìtt. Dr Philippe Boula de Mareüil hàt kìnschtliga Ìntelliganz gstudiart un hàt ànna 1993 a DEA Diplom ìn dr Universität vu Caen bikumma. Ànna 1997 hàt'r a Thèse ìwer d Sprochsynthese noh-n-ema Text ìn dr Universität vu Pàris-Süd gmàcht. Ar hàt ìwer d Sprochsynthese gschàfft, zerscht bi dr Firma Elan Text to Speech z Toulouse, dernoh ìm CNRS (Centre national de la recherche scientifique), un speeter ìm LIMSI. Ar hàt ànna 2012 a These ìwer d Àkzànta un ìhra tecknischa Ànàlyse gmàcht. Noh dara These, wo àls Zertifizierung fer Forschungsleitung gìltet, ìsch'r Dirakter vu dr Forschung ìwer Sprochwìssaschàft worra. Ar schàfft ìm LIMSI, dàs ìsch a ìnterdisziplinär Labor, uf em Campus vu dr Universität Paris-Saclay. Si Forschungsthema ìsch d automàtischa Veràrweitung vu da Sprochvàriàtiona. Ar schàfft ìwer d Redesàrta un d verschììdena Àkzànta: üslandera, regionàla, soziàla Àkzànta. Waga sìm Ìntrassa fer d regionàla Àkzànta màcht'r zitter ànna 2016 a Sàmmlung vu Audioufnàhma vu vììl
Der Matthias Leupold (* 1959 z Berlin) isch e dütsche Fotograf, Dokumentarfilmer und Hochschuellehrer. Der Leupold het vo 1987 bis 1994 a der Berliner Hochschuel vo de Künscht (HdK) studiert. Sit 2007 unterrichtet der Leupold a der Berliner Technische Kunschthochschuel (sit 2017 Teil vo der University of Applied Sciences Europe). Dört isch er au Rektor gsi vo 2007 bis 2014. Die künschtlerische Mittel vom Leupold sind di szenischi Fotografie und der Dokumentarfilm. Sini Theme sind unter anderem di Dütschi Demokratischi Republik (der sozialistischi Formalismus u. a.), Vietnamveterane (Lighter than Orange – The Legacy of Dioxin in Vietnam, 2015), der Schwizer Moler Hugo Jaeggi und Flüchtling im Libanon (The Song of the Valley, 2020). Commons: Matthias Leupold – Sammlig vo Multimediadateie Literatur vu un iber Matthias Leupold in dr bibliografische Datebank WorldCat Der Matthias Leupold a der BTK. Der Matthias Leupold uf photoeditionberlin.com. Lighter than Orange – Die Hinterlassenschaft von Dioxin in Vietnam. Dütschi Wälle, 26. Novämber 2015. Manon Priebe, Axel Wagner: Krieg hört nie auf: Spätfolgen von Agent Orange im Vietnam-Krieg. In: Chrismon, 23. Januar 2014, S. 30–34. Film über Hugo Jaeggi. «Seine Euphorie für die Fotografie war ansteckend». Stärnstund Kunst (Schwizer Färnseh), 17. Novämber 2019. The Song of the
Verzasca isch e politeschi Gmeind im Kanton Tessin i de Schwiz. D Gmeind isch uf de 18. Oktober 2020 entstande und erstreckt sich fascht öber s ganze Verzascatal. Es ghöred d Gebiet vo däne ehmolige Gmeinde dezue: Brione (Verzasca) Corippo Frasco s Gebiet Lavertezzo Valle vo de Gmeind Lavertezzo (ohni d Exklave Riazzino i de Magadinoebeni) Sonogno Vogorno s Gebiet Gerra Valle vo de Gmeind Cugnasco-Gerra (da isch s Gmeindsgebiet vo de früenere Gmeind Gerra (Verzasca) ohni s Gebiet Gerra Piano i de Magadinoebeni, wo 2008 mit Cugnasco-Gerra fusioniert hät). Ais vo de Ziil vo däre Fusion im Verzascatal isch gsi, as me di komplizierte Zueghörigkeite vo däne Gmeindsgebiet hät wöle entflächte. Was mit de Exklave Riazzino (au Riazzino Piano gnännt) passiere söll, isch us den aakündigten Änderige im amtliche Gmeindsverzeichnis vom März 2019 no nöd klar gsi. D Gmeindsverwaltig isch i de Frakzion Sant’Antonio z Vogorno. D Flächi vo de Gmeind isch öpe 291 km² und es sind öpe 855 Iiwohner. Commons: Verzasca TI – Sammlig vo Multimediadateie d Website vo de Gmeind Verzasca Angekündigte Änderungen 2019 uf bfs.admin.ch vom 21. März 2019
S Kommunal Kino Fryburg isch isch e nitkommerziäll Kino in Fryburg. S isch anne 1972 grindet woore. D Initiatiiv fir d Grindig vun eme Kommunale Kino z Fryburg isch vum Aarbetschrais Sozials vu dr Fryburger Jungsozialischten uusgange. Am 23. Novämber 1972 isch schließli in dr Feierling-Wiirtschaft d Aarbetsgmainschaft Kommunals Kino grindet woore. Di eerscht effetli Filmvoorfierig isch am 8. Jänner 1973 in Ryym vu dr Gwäärbeschuel II am Friedrichring gsii. Anne 1981 isch s Kommunal Kino zäme mit dr Freie Chinschterlgruppe Fryburg (fkf) in dr Alt Wieribaanhoof vu dr Helledaalbaan zooge. Näb dr Biroryym vum Kino un em Kinosaal het s in däm Gebei e Galeryruum. Im Joor 1981 isch s Café im Alte Wieribaanhoof ufgmacht woore. No dr Ufleesig vu dr fkf isch 2003 s Literatur Forum Siidwescht in Alte Wieribaanhoof yyzooge. Anne 2017 isch s in s Literaturhuus in dr Alte Uni umzooge. Zytwyys het s Kommunal Kino mit Journal Film e aigeni Filmzytschrift uusegee. »Anderi Film andersch zaige« – mit däm Laitspruch vu kommunaler Filmaarbet isch aa s Brogramm vum Fryburger Kommunale Kino guet bschriibe. Näbe Filmklassiker un aktuälle Neiuffierige breege vyl Kooperazioone mit andere Verain un Yyriichtige s Brogramm. Filmhistorischi un -analytischi Vordreeg un Yyfierige dien
Diana bezeichnet Diana, die römisch Götti vum Mo un dr Jagd Diana (Vorname), e wibliche Vornamme Diana Mountbatten-Windsor, verstorbeni Prinzessi vu Wales (78) Diana, dr Asteroid Nummer 78 Diana (Mondkrater), e Mondkrater e Ortsdeil vu dr Gmei Hafenlohr im Landkreis Main-Spessart in Bayern Diana (Musical), e Musical
Syter anne 1985 duet s Kommunaal Kino z Fryburg s fryburger film forum veraastalte, wu si zue aim vu dr wiichtigschte Feschtival fir dr interkulturälle Dialoog z Europa entwicklet het. S het si zur Ufgaab gmacht, en andere Blick uf främdi Kultuure meegli z mache, go däre ire Aigewäärt un Komplexiteet gräächt z wääre. D Filmwuche, wu all zwai Joor z Fryburg stattfindet, läbt dervu ass si do Publikum un d Filmgescht dräffe. Us zaalryche Länder un unterschiidligschte Kultuure duet s Filmforum als Filmmacher*ne yylaade go iri aktuälle Dokumäntaar- un Spiilfilm vorstelle un mit em Publikum dischpetiere. Als Gascht gsii sin z Fryburg unter anderem: Ian Dunlop, Robert Gardner, John Marshall, Mani Kaul, Timothy und Patsy Asch, Melissa Llewelyn-Davies, Luc de Heusch, Dennis O’Rourke, Rahul Roy, Judith und David MacDougall, Pierre Haffner un Jean-Paul Colleyn. Näb em Filmprogramm git s Panelgsprääch, e Uusstellig un Lääsige. D Veraastaltig findet im Mai vu jeedem uugraade Joor statt. Websyte vum Fryburger Film Forum
S Fryburger Barockorcheschter (FBO) isch e uf historisch-informierti Uffierigsprxis spezialisiert Orcheschter mit Sitz z Fryburg, wu vor allem Musik us em 17., 18. Joorhundert un dr eerschte Helfti vum 19. Joorhunderts spiile duet. S Orcherschter isch vu dr Räächtsfoorm här e Gsellschaft vum buurgerlige Räächt. S FBO isch anne 1987 us studäntische Initiative vu dr Fryburger Musikhochschuel, nit zletscht vu Schueler*ne vum Rainer Kussmaul grindet woore. S spiilt reegelmääßig aigeni Kunzärtraie im Kunzärthuus Fryburg, in dr Liederhalle Stuegert un dr Berliner Philharmonie. S FBO isch uf internazionaale Kunzärtraise unterwägs un giltet hite as „eines der besten Alte-Musik-Ensembles der Welt“. Nääbe Yyspiilige un Uffierige vu dr Musik vum Barock, wun em dr Name gee het, stehen au all Ritt Wäärch us dr Klassik un Romantik uf em Brogramm un s git au „Uusfliig“ in di Nei Musik (zem Byschpel uf dr. Eschinger Musikdääg 2006). S FBO duet in dr grooße Kunzärtsääl vu dr Wält ufdrätte (u. a. Wigmore Hall, Lincoln Center, Concertgebouw Amsterdam, Palau de la Música Catalana, Kölner Philharmonie, Wiener Musikverein, Philharmonie de Paris), vylmol zäme mit Chinschtler*ne wie Christian Gerhaher, Philippe Jaroussky, Cecilia Bartoli, Thomas Quasthoff oder em RIAS Kammerchor. Doderby wird s unterstitzt vu Solischte wie dr Spezialischte
S ensemble recherche isch e aachtchepfig Solischtenensemble, wu vor allem Wäärch vu dr zytgnessische Musik interpretiert. S isch anne 1985 grindet woore un het sy Standort z Fryburg im Brysgau. S Repertoire het sy Schwäärpunkt in dr Musik vum 20. un 21. Joorhundert un deckt doderby s Späktrum vu dr klassische Modäärni iber d Darmstädter Schuel bis zue dr Geegewaartsmusik ab, mänkmool wäären aber au Wäärch us dr Zyt 1700 us zytgnessischer Siichtwyys interpretiert. S Ensemble zaichnet si uus dur e uusdeent Konzärtiere, z Fryburg dien syni Mitgliider e aigeni Kunzärtraie veraastalte. Driber uus wiirke si bi Film-, Heerfunk- un Musiktheaterprojäkt mit, gän Inschtrumäntal- un Kumpenischtekiirs (z Fryburg, uf dr Darmstädter Feeriekiirs, an Musikhoochschuele) un dien a effetli proobe. Si hän bishäär iiber 50 CD vereffetligt. Di aigene Aageboit fir jungi Kumpenischte: Klassen Arbeit, international ausgerichtet, un "Die Zukunft beginnt um 19.15 Uhr!", aabunde an d Fryburger Kunzärt. Zäme mit em Fryburger Barockorcheschter duet s ensemble recherche all Joor d Ensemble-Akademy Fryburg veraastalte. Zurzyt (Stand 2020) bstoot s Ensemble us Melise Mellinger (Violine), Paul Beckett (Viola), Åsa Åkerberg (Violoncello), Mario Colli (Fleete), Eduardo Olloqui (Oboe), Shizuyo Oka (Klarinette), Christian Dierstein (Schlaagzyyg) un Klaus Steffes-Holländer (Klavier). S Management bstoot us: Dr.
Diana (Variation: Diane) isch e wibliche Vornamme. In dr Mythologii isch Diana die römisch Götti vu dr Jagd un vum Mo. Dr Namme leitet sich wohl vu lat. dies, Dag, Dagleecht ab. Diana Mountbatten-Windsor ("Lady Di") Diana Ross, US-amerikanischi Sängeri Diana vu Poitiers, französischi Mätresse Diane Keaton, US-amerikanischi Schauspileri Diane Arbus, US-amerikanischi Photographi Hillary Diane Rodham Clinton, US-amerikanischi Politikeri Diane Lane, Schauspieleri Diana Gabaldon, amerikanischi Schriftstelleri Diane Kruger, dytschi Schauspileri Diane Weigmann, deutschi Müsikeri
S Museum Walserhuus Gurin liit im charakteristische Walserdorf Bosco Gurin und isch s eltischte ethnographische Museum im Kanton Tessin. S wird vo de Gsellschaft Walserhuus Gurin g’laitet. gGsellschaft isch 1936 g’gründet worde und verfolgt s Ziil, t Walser Kultur und Schprach vo Bosco Gurin, s Ggurijnartitsch, z’pfläge und ufz’werte. Vor alem will gGsellschaft: s gschichtliche, kulturelle-n-und linguistische-n-Erbe vo de Walser Gmaind Gurin bewahre; Projäkt fördere und underschtütze, wo au usserhalb vo de Guriner Walser Gmeinschaft s Verschtändnis für ire-n-Urschprung, iri Gschicht und Brüüch vertüüfed; im ethnographische Museum Walserhuus gGeschicht und gKultur bsunders vo de Guriner Walsergmeinschaft, aber au dië vom nöche Pomatt (Val Formazza) pfläge. gGschäft vo de Gsellschaft, wo über 300 Mitglieder zellt, wird vomene Vorschtand g’füert, wo au gGemeind, pBürgergmeind und tTrachtegruppe Bosco Gurin verträtte sind. Uusfüehrends Glied vo de Museumstätigkaite sind e Kuratorin und e-n-Uufsichtsperson, wo beidi im Dorf woned und vo vilne freiwillige Mitarbeiter underschtützt werdet. S einzigartige Wohnmuseum ziët nöd nur Bsuecher us de Schwiiz und usem Usland aa (jährlich öppe 3'000 Lüüt), sondern bildet mit sine-n-Aktivitäte de soziali Träffpunkt für gGuriner und gKontaktschtell für de Erhalt und d Schtärkig vo de Beziëige zu de-n-andere Walser Gmainde im Alperuum. S Museum Walserhuus isch scho 1938
Dr Fryburger Bachchoor isch e Oratooriechoor in dr Stadt Fryburg im Brysgau. Sy Repertoire umfasst en Grooßdail vu dr wiichtige oratoorische Literatur vum 18. bis 20. Joorhundert. Derzue singt dr Choor au A-cappella-Wäärch. Dr Bachchoor isch m Wintersemschter 1943/44 vum Theodor Egel grindet woore. Dr Egel isch us ere Millemer Chaufmannsfamilie chuu un het z Berlin Musik studiert ghaa. Wun er 1943 noch ere Verwundig us em Chrieg retuur chuu isch in sy Haimet, het er an dr Universiteet Fryburg per Uushang Studänt*ine gsuecht go d Matthäuspassion vum Johann Sebastian Bach as Zaiche vum Friide un Geegegwiicht zum Chrieg uffiere. Am 5. Meerz 1944 het dr nei grindet Choor im Fryburger Minschter s Wäärch ufgfiert. Im Lauf vu dr Joor hän si d Uffierig vu dr Matthäuspassion un dr Johannespassion vum Bach im Minschter as Dradizioon etabliert, wu bis hite fuurtgfiert wird. Dr Egel het dr Choor 39 Joor lang glaitet, anne 1983 het dr Hans Michael Beuerle d Laitig ibernuu. Noch em Dood vum Hans Michael Beuerle am 15. Jänner 2015 het dr Wolfgang Schäfer fir e Iibergangszyt dr Choor glaitet, im Meerz 2016 isch schließli dr Hannes Reich zum neie chinschtlerische Laiter gweelt woore. Ständige Paartner vum Bachchoor
S Jazzhuus Fryburg isch e Jazzclub z Fryburg im Brysgau. Dr alt Wyychäller unter em Goethe-Institut in dr Schnewlinstraße isch scho vu Aafang aa auf verschiideni Musikstil uusgrichtet gsii, nit nume uf Jazz. Do schaffe d Fryburger Rockinitiative, dr Folk- un Bluesclub, d Jazz- un Rockschuel Fryburg un d Oldtime-Jazz-Initiative zäme. Zum Jazzhuus gheert syter anne 2005 au ne aige Plattelabel (Jazzhaus Records). D Gschiicht vum Jazzhuus Fryburg fangt aa am 6. Juni 1985 mit eme Brief vum Waldi Heidepriem an d Fryiburger Jazz-Szene. Doodruf hän si iiber 60 Lyt am 26. Juni 1985 in dr Mooswaldbierstuube droffe un d Initiative Fryburger Jazzhuus grindet. D Idee doderzue isch uf em Zält-Musik-Feschtival in eme Gsprääch entstande, wu dr Waldi Heidepriem un dr Rolf Böhme – dr doomoolig Ooberbuurgermaischter vu Fryburg – derby gsii sin. Am 13. Novämber 1985 isch d Grindigsversammlig vu dr Verainigung Fryburger Jazzhuus gsii, wu dr Heidepriem au zum eerschte Voorsitzer gweelt wooren isch. Diräkt dernoo het mer mit um Umböu aagfange, am 10. Oktoober 1987 isch ais vu dr Prunkstuck vum Chäller gliiferet woore, dr grooß Bösendörfer Fliigel, wu speeter au dr Miles Davis druf gspiilt het. Am 16. Oktober 1987 isch s Jazzhuus ufgmacht woore, gspiilt
D' (78) Diana isch e Asteroid vum Asteroide-Hauptgürtel, wo am 15. März 1863 vum Karl Theodor Robert Luther entdeckt worre isch. Daift isch dr Himmelskörper uf d'Diana, die römisch Götti vu dr Jagd, worre. D'Diana beweggt sich ime Abstand vu 2,0742 (Perihel) bis 3,1638 (Aphel) astronomische Eiheite in 4,239 Johre um d'Sunne. D'Bahn isch 8,6904° gege d'Ekliptik gneigt, d'Bahnexzentrizität betrait 0,2080. D'Diana het e Durmesser vu öppe 120 Kilometer. Si besitzt e dunkli chohlestoffhaltigi Oberflächi mit ere Albedo vu 0,071. In rund 7 Stunde un 14 Minute rotiert si um die eige Ax. Lueg au Liste vu dr Asteroide
S Ensemble Aventure, wu anne 1986 z Fryburg grindet wooren isch, zellt zue dr wiichtigschte europäischen Ensemble fir Neii Musik. S Ensemble Aventure isch am 13. Jänner 1986 vum Wolfgang Rüdiger, em Walter Ifrim un em Johannes Nied grindet woore, wu si an dr Musikhoochschuel chännegleert ghaa hän. S Ensemble bstoot us fufzee profilierte Inschtrumentalischt*ine, wu in verschiidene Bsetzige mitenander Musik mache. Uf dr Kunzärtbrogramm steen Wäärch vu dr Zwoote Wiener Schuel, dr New York School un dr Darmstädter Schuel, Dada, Fluxus un Kunzäptchunscht un au Wäärch vu verdrängte un vergässene Kumpenischte. Fir d Bsetzig vu dr Kumpesizioon Octandre vum Edgar Varèse (siibe Bleeser un Kontrabass), wu s Ensembe im Debütkunzärt bresäntiert het, aber au fir vyl anderi Bsetzige het s Ensemble Aventure syterhäär e Hufe Kumpesizioonsufdreeg vergee; insgsamt het s e baar hundert Uruffierige gspiilt. Syt dr frieje 1990er Joor wird s Ensemble Aventure uf renommierti Feschtival un in wiichtigi Kunzärtzyylede yyglaade; Turnee hän unter anderem ins europeisch Uusland, uf Oschtaasie un au als uf Latynameerrika gfiert. E Fryburger Kunzärtzyylede mit in dr Reegle segs Saisonkunzärt git s syter anne 1991. 1995 het s Ensemble in dr Ryym vu dr Elisabeth-Schneider-Stiftig en feschte Oort fir die Kunzärtzyylede un au
Dr Peter Sellers, CBE (* 8. September 1925 as Richard Henry Sellers z Portsmouth; † 24. Juli 1980 z London), isch e britische Komiker un Schauschbiiler gsi. Mer chännt en vor allem dur syni Roll as Inspektor Clouseau in dr Filmraie Pink-Panther (Der rosarote Panther). Karakteristisch fir sy chischtlerisch Schaffe sin syni Ufdritt in verschidene Rolle un Verchlaidige gsii. Är isch arg wandligsfähig gsii un het komische oder pynlige Situatione vylmol mit ere yygfrorene Mimik iberspiilt. Är het zwische verschiiden Dialäkt un Akzänt chenne hii- un häärwächsle, zem Byschpel zwische Upperclass-Änglisch, amerikanischem Änglisch oder eme dytsche Akzänt, dodermit het er in Dr. Seltsam gly drei Hauptrolle gspilt. Bis uf dr erscht Film isch er in dytsche Ibersetzige immer vum Georg Thomalla synchronisiert wore. 1955: The Ladykillers (Ladykillers) 1957: The Naked Truth (Die nackte Wahrheit) 1957: The Smallest Show on Earth (Die kleinste Schau der Welt) 1958: Tom Thumb (Der kleine Däumling) 1959: The Mouse That Roared (Die Maus, die brüllte) 1959: I'm All Right, Jack (Junger Mann aus gutem Haus) 1959: The Battle of the Sexes (Mr. Miller ist kein Killer) 1959: The Running Jumping & Standing Still Film 1959: Two-Way-Stretch (Die grüne Minna ) 1960: Never Let Go (Der
D Fryburger Schauspiilschuel im E-Wäärch sisch anne 1985 z Fryburg grindet woore un isch hite ne staatlig anerkännti Beruefsfachschuel mit em Abschluss „Biineryyfi“. Si het ire Sitz im Kulturzäntrum E-Wäärch. D Uusbildig goot iber vier Schueljoor. Si isch gliideret in Grundstudium un Hauptstudium mit je vier Semeschter. E Feerderig vu dr Stundänt*ene noch em Bafög isch meegli, wänn d Voruussetzige erfillt sin. S Studium isch sischtematisch ufböue. Leerinhalt, Leerziil, Stoffverdailigsblään un d Briefigs- un Schueloornig sin fachli beguetaachtet un vum Kultusminischterium Baade-Wiirttebäärg approbiert woore. Qualifizierti un erfaareni Leerchreft unterriichte di aabotene Fächer. Dr Unterriicht umfasst bis zue 32 Unterriichtsstunde in dr Wuche, zuesätzli finde Broobe statt fir Stuck, wu ufgfiert wääre. D Broobedisposizioon wird vum Reschiseer feschtglait. Di effetlige Ufdritt mache s dr Studänt*ene, wu Schauspiiler*ne wääre, meegli scho in dr Zyt vu dr Uusbildig braktischi Erfaarige dur d Aarbet unter brofässionälle Bedingige z sammle: d Aarbet mit em Reschiseer, Spiile vor Publikum un Theaterkritiker. Go dr aktuälle Aasprich vum Schauspiilberuef gräächt z wääre, het d Fryburger Schauspiilschuel ire Uusbildigsaagebot zum Wintersemeschter 2008 um s Unterriichtsfach Filmschauspiil/Camera-acting uusgwytet. Bekannti Schueler*ne vu dr Schuel sin Mark Keller, Sarah Mühlhause, Moritz Tittel, Kai Albrecht, Marian Meder, Florian Rexer, Carola Sigg. Commons: E-Werk
S Schloss Munzinge im Fryburger Stadtdail Munzinge lyt uf em Schlossbuck. S Schloss isch vum Johann Friedrich von Kageneck (1633–1705) anne 1672 böue loo woore. Däm sy Noofolger´, dr Ryychsgroof Johann Friedrich Fridolin von Kageneck het im 18. Joorhundert e baar Dail barock umböue loo, waarschyyns no Blään vum Johann Jakob Fechter. Dr Chilchemooler Simon Göser het in däm Zuug dr Plafond im Spyyssaal mit eme antike Getterhimmel aagmoolt. In dr Zyt vum Eeschtryychische Eerbfolgchrieg het dr franzeesisch Cheenig Ludwig XV. 1744 s Schloss bruucht, wu d Kageneck in d Schwyz gflichtet sin. Di napoleonische Druppe hän d Gebei gschlisse. Im Zweete Wältchriegb het dr Volkssturm s Aawääse bsetzt, derno di franzeesische Druppe. D Familie Kageneck het d Gebei, wu unter Dänkmoolschutz stehen, e baar Mool reschtauriere loo un bruucht s au hite no. Fir d Reschtaurierige vum Kultuurdänkmool het s Feerdermittel vu dr Dänkmoolstiftig Baade-Wiirttebäärg gee, zletscht fir dr dänkmoolpfläägerisch wäärtvoll Walmdachstuel. D Dänkmoolstiftig Baade-Wiirttebäärg het s Schloss zum Dänkmool vum Moonet Augschte 2017 ernännt. S Schloss isch dreisteckig im Stil vu dr Renaissance böue un het e zweesteckig Dach. D Fassaade sin speeter im Stil vum Rokoko verziert woore. D Yygangshalle isch e pfyylergstitzt Chryzgwelb un bildet au
S Kornhaus stoht am Nordweschteck vum Minschterblatz z Friburg. Im Gebei het si hit e Café un Gschäft. An de Stell vum Kornhuus isch vorher s Zumfthuus vu de Kromer gsii, gnännt zum Falkeschtai. Dezue het d Stadt dert iri effentlige Dänz un Fäscht gää, zletsch, wu dr Philipp de Scheen doo gsii. S alt Zumft- un Danzhuus isch urspringlig u faire Sitte mit em Huus »zum Aidechsli«, uf de andre Sitte mit dem »zur Hell« zämmebaut gsii. D Gasse uf baide Sitte vum Kornhuus, wu jetz de Mischterblatz mit de Engelstroß verbinde, het s dert nonig gää. Fir de Riichsdag anne 1498, wu vum remisch-ditsche Kinig un spetere Kaiser Maximilian I. iiberuefe wore isch, het s greßeri Riim fir d Sitzunge un s Gfolg vum Kinig brucht. Wege dem isch s Kornhuus als Danz- un Fäschtsaal nei baut wore. Wel awer s Gebei schins nit fertig gsi isch, hän d Sitzunge dann in de Grichtslaub hinter em Alte Rothuus stattgfunde. S Kornhuus isch uf em ehmolige Zumfthuus vu de Kromer zum Falkeschtai un de zwai Gebei denewe als Huus, wu frei stoht, baut wore. Nodem s fertig gsi isch, isch s Kornhuus dann vu de Burgerschaft un de Zimft